รัฐบาลไทย-ข่าวทำเนียบรัฐบาล-สรรพสามิตบุกจับบุหรี่เถื่อนรายใหญ่ ในเขตพื้นที่หัวหิน คิดเป็นเงินค่าปรับกว่า 169 ล้านบาท
วันศุกร์ที่ 29 มกราคม 2564
สรรพสามิตบุกจับบุหรี่เถื่อนรายใหญ่ ในเขตพื้นที่หัวหิน คิดเป็นเงินค่าปรับกว่า 169 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต บุกทลายสถานที่เก็บบุหรี่เถื่อนในพื้นที่อําเภอหัวหิน จังหวัดประจวบคีรีขันธ์พบบุหรี่เถื่อนของกลาง จํานวน 201,200 ซอง จํานวนมูลค่าของกลาง 16,096,000 บาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต บุกทลายสถานที่เก็บบุหรี่เถื่อนในพื้นที่อําเภอหัวหิน จังหวัดประจวบคีรีขันธ์พบบุหรี่เถื่อนของกลาง จํานวน 201,200 ซอง จํานวนมูลค่าของกลาง 16,096,000 บาท จํานวนมูลค่าภาษีที่รัฐเสียหาย 11,267,200 บาท และคิดเป็นเงินค่าปรับจํานวน 169,008,000 บาท
นายลวรณ แสงสนิท อธิบดีกรมสรรพสามิต เปิดเผยว่า ได้มอบหมายให้นายวิวัฒน์ เขาสกุล รองอธิบดีกรมสรรพสามิต ว่าที่ ร.ต.ยงยุทธ ภูมิประเทศ ผู้อํานวยการสํานักตรวจสอบ ป้องกันและปราบปราม สั่งการไปยัง นายวิโรจน์รัตน์ แจ่มวรรณา ผู้อํานวยการส่วนป้องกันและปราบปราม 1 บูรณาการร่วมกับผู้อํานวยการสํานักงานสรรพสามิตภาคที่ 7 และสรรพสามิตพื้นที่ประจวบคีรีขันธ์ นํากําลังเจ้าหน้าที่สรรพสามิตบุกทลายสถานที่เก็บบุหรี่เถื่อนในเขตพื้นที่อําเภอหัวหิน จังหวัดประจวบคีรีขันธ์ จํานวน 2 จุด สืบเนื่องจากกรมสรรพสามิตได้รับแจ้งเบาะแสผู้กระทําผิดกฎหมายสรรพสามิตผ่านสายด่วน 1713 ผู้แจ้งให้ข้อมูลว่ามีผู้ใช้ Line เพื่อจําหน่ายบุหรี่หนีภาษี โดยใช้ไอดีไลน์ “@Jackkee” ซึ่งบุหรี่ดังกล่าว มีการลักลอบนําเข้ามาจากชายแดนประเทศเพื่อนบ้าน และจะนําบุหรี่ไปเก็บไว้ที่บ้านพัก เพื่อรอจําหน่ายให้แก่ลูกค้า จึงได้ดําเนินการสืบสวนหาข่าวทั้งจากทางออนไลน์ของศูนย์ปราบปรามสินค้าออนไลน์ กรมสรรพสามิต และลงพื้นที่แกะรอยติดตามแหล่งที่ตั้งของสถานที่เก็บบุหรี่เถื่อน พร้อมทั้งวางแผนทลายสถานที่เก็บบุหรี่และจับกุมผู้กระทําผิด จํานวน 2 จุด โดยตรวจค้นพบบุหรี่ที่ยังมิได้เสียภาษี จํานวนทั้งสิ้น 201,200 ซอง มีมูลค่าของกลางประมาณ 16,096,000 บาท มูลค่าภาษีที่รัฐเสียหายประมาณ 11,267,200 บาท และคิดเป็นเงินค่าปรับจํานวน 169,008,000 บาท และ โดยมีรายละเอียดดังนี้
1. จุดที่ 1 ตรวจพบบุหรี่ที่ยังมิได้เสียภาษีสรรพสามิต จํานวน 1,200 ซอง มูลค่าของกลางประมาณ 96,000 บาท มูลค่าภาษีประมาณ 67,200 บาท คิดเป็นค่าปรับประมาณ 1,008,00 บาท
2. จุดที่ 2 ตรวจพบบุหรี่ที่ยังมิได้เสียภาษีสรรพสามิต จํานวน 200,000 ซอง (เป็นการขยายผลการจับกุมจากจุดที่ 1 มูลค่าของกลางประมาณ 16,000,000 บาท มูลค่าภาษี ประมาณ 11,200,000 บาท คิดเป็นค่าปรับ 168,000,000 บาท
อธิบดีกรมสรรพสามิตกล่าวต่อว่า สําหรับผลการปราบปรามในปีงบประมาณ พ.ศ. 2564 รอบ 4 เดือน ตั้งแต่วันที่ 1 ตุลาคม 2563 –28 มกราคม 2564 พบว่ามีการกระทําผิด จํานวน 9,595 คดี คิดเป็นเงินค่าปรับ 177.19 ล้านบาท โดยแยกเป็น สุรา จํานวน 5,438 คดี ค่าปรับ 49.67 ล้านบาท ยาสูบ จํานวน 2,858 คดี ค่าปรับ 67.01 ล้านบาท ไพ่ จํานวน 222 คดี ค่าปรับ 2.75 ล้านบาท น้ํามันและผลิตภัณฑ์น้ํามัน จํานวน 393 คดี ค่าปรับ 25.83 ล้านบาท น้ําหอม จํานวน 37 คดี ค่าปรับ 1.65 ล้านบาท รถจักรยานยนต์ จํานวน 448 คดี ค่าปรับ จํานวน 11.80 ล้านบาท และสินค้าอื่น ๆ จํานวน 199 คดี ค่าปรับ 18.48 ล้านบาท โดยมีของกลางแยกเป็นน้ําสุรา จํานวน 254,065.641 ลิตร ยาสูบ จํานวน 215,736 ซอง ไพ่ จํานวน 15,940สํารับ น้ํามันและผลิตภัณฑ์น้ํามัน จํานวน 771,866 ลิตร น้ําหอม จํานวน 82,416 ขวด รถจักรยานยนต์ จํานวน 648 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”